## HALGAZDÁLKODÁSI SZAKIRÁNYÚ TOVÁBBKÉPZÉSI SZAK

**1. Szak neve:** Halgazdálkodási

**2. Indított szakirányok, specializációk:** ---

**3. Képzési terület:** agrár

**4. Képzési ciklus:** szakirányú továbbképzés

**5. Képzés munkarendje:** levelező

**6. Szakért felelős kar:**Debreceni Egyetem Mezőgazdaság-, Élelmiszertudományi és Környezetgazdálkodási Kar

**7. Szakfelelős:** Dr. Stündl László egyetemi docens

**8. Képzési idő:**

* félévek száma: 2 félév
* az oklevélhez szükséges kreditek száma: 60 kredit
* összes kontaktóra száma: 216 óra

**9. Szakmai gyakorlat ideje, kreditje, jellege**: -

**10. A szak képzési és kimeneti követelményei:**

**A felvétel feltétele:**

A szakképzésre jelentkezhetnek a következő képzési területeken felsőfokú (legalább B.Sc., főiskolai vagy ezzel egyenértékű) végzettséggel rendelkezők, akik a halászat, vagy azzal kapcsolatos területeken dolgoznak, vagy kívánnak dolgozni: agrár, műszaki, természettudományi, gazdaságtudományi, jogi és igazgatási, társadalomtudományi és pedagógusképzés.

Bár a képzés gyakorlat orientált, előny, ha a jelentkező rendelkezik általános és specifikus szakmai előismeretekkel (pl. felhasználói szintű számítógépes ismeretek, halászati, halgazdálkodási és/vagy vezetői ismeretek).

**A képzés során elsajátítandó kompetenciák, tudáselemek, megszerezhető ismeretek, személyes adottságok, készségek, a szakképzettség alkalmazása konkrét környezetben, tevékenységrendszerben**

**Elsajátítandó kompetenciák**

A végzett szakmérnökök képesek lesznek halászati vállalkozást alapítani és vezetni, halászat területén szakigazgatási és egyéb adminisztratív tevékenységeket ellátni, vízi erőforrások hasznosítását célzó fejlesztési projekteket generálni, megvalósítani. A végzetteknek lehetőségük van a Debreceni Egyetemen futó halászati, akvakultúra vagy biológia témájú Ph.D. képzésekbe bekapcsolódni.

**Tudáselemek, megszerezhető ismeretek**

* Természettudományi alapismereti tárgyak,
* Biológiai ismeretek
* Műszaki és technológiai ismeretek
* Gazdálkodási és üzemvezetési ismeretek

**Személyes adottságok**

* A halászati szakmérnök-képzés célja olyan alkotói tevékenységre alkalmas szakemberek továbbképzése, akik képesek a szakterületükön jelentkező vezetési és szakmai (gyakorlati, fejlesztési, oktatási, kutatási) feladatok önálló megoldására, valamint a tudomány legújabb eredményeinek a termelésben történő alkalmazására.
* A személyes kompetenciák között elsődleges a gyakorlatiasság, problémamegoldó képesség, kreativitás, valamint a szervezői és vezetői készségek (felelősségtudat, döntésképesség, rugalmasság, türelmesség, önfegyelem)
* A szakképzettség alkalmazása konkrét környezetben, tevékenységrendszerben
* A szakmérnök feladata a halászati termelés és a hozzákapcsolódó egyéb termelő, illetve szolgáltató és adminisztrációs tevékenységek irányítása, a termelési-tenyésztési folyamatok tervezése, fejlesztése, szervezése, koordinálása. Ennek részeként különösen:
* közreműködés a termelés szerkezetének kialakításában, termelési programok, program­változatok kidolgozásában, az erőforrások racionális felhasználásában;
* részvétel ágazati technológiák, illetve komplex termelés-technológiai rendszerek kidolgozásában, ezek alkalmazásában és továbbfejlesztésében;
* természetes vizek halgazdálkodásának tervezése, szervezése, irányítása;
* az ágazati éves és időszakos gazdasági eredmények elemzése;
* a termelés, feldolgozás, termékforgalmazás irányítása, tervezése, szervezése;
* az ágazati termelőeszköz-gazdálkodás irányítása, a műszaki fejlesztés szervezése, koordinálása;
* a munkaerő-gazdálkodás és anyagi érdekeltség elveinek meghatározása, a végrehajtás ellenőrzése, elemzése;
* rövid- és középtávú tervek kimunkálása;
* kutató-, fejlesztő, oktató- és ismeretterjesztési munka végzése.

**A szakképzettség szempontjából meghatározó ismeretkörök és azok kreditértékei**

* A szakmérnök-képzés természet- és társadalomtudományi ismeretek megszerzésére épül, a szakmai- és irányítási készségek érvényesítésének követelményével. Ennek elérését szolgálják a mellékelt tanterv tárgyai.
* Általános és szakmai alapozó ismeretek, amelyekhez az Informatika, biometria, Anatómia élettan és a Halegészségtan, kórtan (az összóraszám 15 %-a, 8 kredit) tartozik.
* Szakmai ismeretek, amelyekhez a hidrobiológia, vízgazdálkodás, haltenyésztés, halak takarmányozása, tógazdasági tartástechnológia, természetesvízi halgazdálkodás, halfeldolgozás, intenzív halnevelés (összóraszám 70 %-a, 37 kredit) tartozik.
* Gazdasági ismeretek, amelyekhez az ágazati tervezés illetve ágazati ökonómia (az összóraszám 15 %-a, 8 kredit) tartozik.

**11. A szak tanterve: mellékelve**

**12. A követelmények teljesítésének ellenőrzési, értékelési rendszere (szakdolgozat, záróvizsga):** A képzési és kimeneti követelményekben leírtaknak és a DE Tanulmányi és vizsgaszabályzatának megfelelően.

|  |  |  |  |  |  |  |  |
| --- | --- | --- | --- | --- | --- | --- | --- |
| Sor-szám | Tárgyak | Kre-dit | Kontakt óra (tanóra) | Egyénifelkészü-lés (óra) | 1. félév | 2. félév | Számon-kérésmódja |
| Ösz-Szes | Elő-adás | Gya-korlat | Kontakt hetek |
| 1 | 2 | 3 | 4 | 5 | 6 |
| 1. | Informatika, biometria | 4 | 16 | 10 | 6 | 16 | 8 | 8 |   |   |   |   | K |
| 2. | Anatómia, élettan | 2 | 8 | 8 |   | 8 | 8 |   |   |   |   |   | K |
| 3. | Ökológia, hidrobiológia\* | 5 | 20 | 14 | 6 | 20 | 10 | 10 |   |   |   |   | Z |
| 4. | Vízgazdálkodás és vízi környezet\* | 4 | 16 | 10 | 6 | 16 | 6 | 6 | 4 |   |   |   | K |
| 5. | Halászati állattan | 2 | 8 | 8 |   | 8 | 4 | 4 |   |   |   |   | K |
| 6. | Hal genetika és -tenyésztés \* | 5 | 20 | 10 | 10 | 20 |   | 4 | 16 |   |   |   | Z |
| 7. | A halak takarmányozása\* | 5 | 20 | 14 | 6 | 20 |   | 4 | 16 |   |   |   | K |
| 8. | A halgazdálkodás gépei | 1 | 6 | 6 |   | 6 |   |   |   | 6 |   |   | K |
| 9. | Halegészségtan, kórtan | 2 | 8 | 8 |  | 8 |   |   |   | 8 |   |   | K |
| 10. | Tógazdasági tartástechnológia\* | 6 | 24 | 14 | 10 | 24 |   |   |   | 18 | 6 |   | Z |
| 11. | Halfeldolgozás | 2 | 8 | 4 | 4 | 8 |   |   |   | 4 | 4 |   | K |
| 12. | Ágazati ökonómia | 6 | 24 | 14 | 10 | 24 |   |   |   |   | 12 | 12 | Z |
| 13. | Temészetesvízi halgazdálkodás | 4 | 16 | 10 | 6 | 16 |   |   |   |   | 10 | 6 | K |
| 14. | Intenzív halnevelés | 2 | 8 | 4 | 4 | 8 |   |   |   |   | 4 | 4 | K |
| 15. | Kiegészítő ágazatok\*\* | 1 | 6 | 6 |   | 6 |   |   |   |   |   | 6 | K |
| 16. | Ágazati tervezés | 2 | 8 | 2 | 6 | 16 |   |   |   |   |   | 8 | Gy |
|   | Diplomadolgozat\*\*\* | 7 | 42 |   |   |   |   |   |   |   |   |   | - |
|  | **Összesen** | **60** | **258** | **142** | **74** | **224** | **36** | **36** | **36** | **36** | **36** | **36** | **-** |

Jelmagyarázat:

\* : A tárgy oktatása végén a tárgyhoz kapcsolódó esettanulmány/esszé.

\*\* : Túrizmus, sporthorgászat, víziszárnyas tenyésztés, stb.

\*\*\*: A 2 szemeszter során folyamatosan végzett munka

K: Kollokvium, Z: Záróvizsga, Gy: Gyak. jegy

Kiegészítés:

1. A 16. tárgy (esettanulmány/tervezés) készítése egy kiválasztott témából, az ágazati ökonómia és a választott téma felelőseinek együttes konzultációi alapján történik.

2. A záróvizsga tárgyai: Ökológia, hidrobiológia, Haltenyésztés, Tógazdasági tartástechnológia és Ágazati ökonómia